Újabb hat évet kapott Tasnádi
Most rablás, önbíráskodás és személyi szabadság megsértése miatt ítélték el.
Hat év három hónap fegyházra ítélte Tasnádi Pétert első fokon rablás, önbíráskodás kísérlete és személyi szabadság megsértése miatt pénteken a Pesti Központi Kerületi Bíróság.

Tasnádi az eljárás során tagadta bűnösségét, a védelem felmentést kért, mondván, hogy ügyfele sokkal inkább tekinthető a vádbeli cselekmények sértettjének, mint elkövetőjének. A 62 éves vállalkozó jelenleg más ügyben kiszabott jogerős fegyházbüntetését tölti. Az elmúlt időszakban különböző ügyek miatt mintegy tíz évet ült börtönben.
Az ítélethirdetés az előzetesen meghirdetetthez képest félórás késéssel kezdődött, a bíró tájékoztatása szerint azért, mert “gondok adódtak” Tasnádi előállításánál a büntetés-végrehajtási intézetben.

Mint arról néhány hete a Hír24 beszámolt, jogerősen hét év szabadságvesztésre ítélte a Kúria Tasnádi Pétert emberölés előkészülete és kétrendbeli, felbujtóként elkövetett, életveszélyt okozó testi sértés bűntette miatt.
Közélet